**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Dodávateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RÁMCOVÁ DOHODA NA DODANIE TOVARU**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2024

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Mestského súdu Bratislava III, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: [doplniť], [doplniť] a [doplniť], [doplniť], kontaktná osoba pre technické veci: Róbert Dúbravčík, telefón: +421 (0)2 5950 2477, e-mail: dubravcik.robert@dpb.sk, kontaktná osoba pre zmluvné veci: Mgr. Eva Krokker Boleková, telefón: +421 (0)2 5950 1129, e-mail: [krokkerbolekova.eva@dpb.sk](mailto:krokkerbolekova.eva@dpb.sk) (ďalej len „**Objednávateľ**”) na jednej strane; a
2. [doplniť], spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť]., číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Dodávateľ**”) na druhej strane.

**Vzhľadom k tomu, že:**

1. Objednávateľ má záujem o dodanie a montáž Tovaru – kamier vo vozidlách trolejbusov, za účelom čoho realizoval zákazku označenú interným číslom CP 9/2024 podľa internej smernice ER 97/2017 o obstarávaní v podmienkach DPB, a.s. na predmet zákazky „**Výmena kamier vo vozidlách - Trolejbusy**;
2. Dodávateľ je úspešným uchádzačom realizovanej zákazky označenej interným číslom CP 9/2024 na predmet zákazky „**Výmena kamier na vozidlách - Trolejbusy**; a
3. Zmluvné strany majú záujem upraviť si vzájomné práva a povinnosti súvisiace s dodaním Tovaru a poskytnutím Plnenia;

**DOHODLO SA nasledovné:**

1. **Definície a interpretácia zmluvných ustanovení**
   1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Kúpna cena** znamená kúpna cena za riadne dodaný nový Tovar a riadne poskytnuté Plnenie na základe Objednávok podľa článku 2 bod 2.2 Zmluvy a fakturovaná podľa článku 4 Zmluvy na základe jednotkových cien podľa Prílohy 1 Zmluvy;
3. **Miesto plnenia** je všeobecne stanovené územie mesta Bratislavy, pričom konkrétne miesto plnenia si Zmluvné strany dohodnú;
4. **Občiansky zákonník** znamená zákona č. 40/1964 Zb. Občiansky zákonník v znení neskorších predpisov;
5. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
6. **Plnenie** znamená povinnosť Dodávateľa v súvislosti s Tovarom dodaným Objednávateľovi:
7. namontovať Tovar v Mieste plnenia za podmienok podľa Prílohy 1 Zmluvy;
8. uviesť namontovaný Tovar do prevádzky; a
9. zaškoliť zamestnancov Objednávateľa;
10. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
11. **Preberací protokol** znamená protokol o odovzdaní a prevzatí Tovaru a Plnenia za podmienok špecifikovaných v článku 3 Zmluvy, podpísaný oprávnenými zástupcami Zmluvných strán;
12. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
13. **Subdodávateľ** znamená fyzická alebo právnická osoba uvedená v zmluve uzatvorenej medzi Dodávateľom a Subdodávateľom, ktorá je poverená dodaním / montážou časti Tovaru, pričom zoznam Subdodávateľov je uvedený v Prílohe 3 Zmluvy;
14. **Tovar** znamená nový Tovar, ktorý je bližšie špecifikovaný v Prílohe 1 Zmluvy;
15. **Zmluvná strana** znamená Dodávateľ a/alebo Objednávateľ; a
16. **ZVO** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov;
17. **Kľúčový odborník** znamená osoby, prostredníctvom ktorých preukazoval Dodávateľ splnenie podmienok účasti a požiadaviek na predmet zákazky, a ktorý musí disponovať odbornou spôsobilosťou podľa § 26 Vyhlášky Ministerstva dopravy, pôšt a telekomunikácií Slovenskej republiky č. 205/2010 Z. z. o určených technických zariadeniach a určených činnostiach a činnostiach na určených technických zariadeniach na výkon činnosti elektrotechnik na riadenie činností alebo na riadenie prevádzky v rozsahu E6a.
    1. Okrem definovaných pojmov uvedených v článku 1 bode 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
    2. V Zmluve, ak z kontextu nevyplýva iný zámer,
       1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
       2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
       3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len   
          s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
       4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
       5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
18. **PREDMET ZMLUVY**
19. Predmetom Zmluvy je záväzok:
20. Dodávateľa odovzdať Objednávateľovi Tovar, poskytnúť Plnenie a previesť vlastnícke právo k Tovaru na Objednávateľa; a
21. Objednávateľa prevziať Tovar, ku ktorému bolo poskytnuté Plnenie od Dodávateľa a zaplatiť Dodávateľovi Kúpnu cenu;

a to za podmienok stanovených Zmluvou.

1. Dodanie Tovaru a poskytnutie Plnenia bude uskutočnené na základe 1 (jednej) alebo viacerých písomných Objednávok vystavených Objednávateľom. V Objednávke bude presne určený rozsah Tovaru a termín plnenia. Takto vystavená Objednávka bude podkladom pre fakturáciu podľa článku 4 Zmluvy. Objednávka bude písomná. Objednávku môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Dodávateľa uvedenej v záhlaví Zmluvy. Doručením Objednávky Dodávateľovi sa objednávka považuje za potvrdenú Dodávateľom.
2. Obchodovateľný finančný objem počas účinnosti Zmluvy je v celkovej výške **[doplniť] ([doplniť]) bez DPH. Uvedený finančný objem je predpokladaný a Objednávateľ nie je povinný ho vyčerpať.**
3. **DODANIE A PREVZATIE TOVARU, NADOBUDNUTIE VLASTNÍCKEHO PRÁVA**
   1. Pokiaľ nie je v Objednávke vystavenej podľa článku 2 bodu 2.2 Zmluvy uvedená iná lehota plnenia, Dodávateľ je povinný dodať Tovar a poskytnúť Plnenie **v lehote najneskôr** **do 180 dní odo dňa doručenia Objednávky** Dodávateľovi.
   2. Dodávateľ je povinný dodať Tovar v množstve, akosti a vyhotovení, ktoré určuje Zmluva a Objednávka podľa článku 2 bodu 2.2 Zmluvy a riadiť sa pokynmi Objednávateľa pri plnení predmetu Zmluvy.
   3. Objednávateľ sa zaväzuje, že odoberie Tovar od Dodávateľa v Pracovných dňoch v čase od 7:00 do 13:30 hod., pričom čas a Miesto dodávky Tovaru si Zmluvné strany vopred dohodnú. Mimo vyššie uvedeného času môže Dodávateľ dodať Tovar a poskytnúť Plnenie len s výslovným súhlasom Objednávateľa.
   4. Dodávateľ je povinný odovzdať Objednávateľovi spolu s Tovarom aj doklady potrebné na prevzatie, a to najmä:
4. kópiu objednávky; a
5. záručný list.

* 1. Objednávateľ je povinný prezrieť dodaný Tovar a skontrolovať Plnenie pri prevzatí Tovaru. Ak počas prehliadky dodaného Tovaru a kontroly Plnenia budú zistené podstatné vady dodaného Tovaru a/alebo Plnenia, Objednávateľ si vyhradzuje právo odmietnuť prevzatie Tovaru. Tovar má podstatné vady, ak :

1. vady bránia bežnému, alebo zmluvne dohodnutému užívaniu Tovaru; a/alebo
2. Dodávateľ nedodrží dohodnutú akosť, kvalitu, množstvo alebo novosť Tovaru špecifikovaného objednávkou alebo Zmluvou; a/alebo
3. sa ktorékoľvek z vyhlásení Dodávateľa uvedené v článku 6 bode 6.1 a/alebo 6.2 Zmluvy ukáže ako nepravdivé alebo zavádzajúce.
   1. Dodávateľ je povinný podstatné vady Tovaru a/alebo Plnenia podľa tohto článku bod 3.5 Zmluvy odstrániť do 3 (troch) Pracovných dní odo dňa, kedy si Objednávateľ uplatnil právo odmietnuť prevzatie Tovaru, a po ich odstránení vyzvať bezodkladne Objednávateľa na prevzatie Tovaru a Plnenia bez vád s uvedením dátumu prehliadky Tovaru a Plnenia a jeho odovzdania a prevzatia, pričom prevzatie Tovaru a Plnenia sa uskutoční do 5 (piatich) Pracovných dní odo dňa, kedy si Objednávateľ uplatnil právo odmietnuť prevzatie Tovaru podľa tohto článku bodu 3.5 Zmluvy. V prípade, ak Dodávateľ vady Tovaru a/alebo Plnenia podľa predchádzajúcej vety neodstráni, Objednávateľ má nárok uplatňovať si primeranú zľavu z Kúpnej ceny.
   2. Vlastnícke právo k Tovaru prechádza na Objednávateľa okamihom riadneho prevzatia Tovaru a Plnenia Objednávateľom, ak nedošlo zo strany Objednávateľa k odmietnutiu prevzatia Tovaru v zmysle tohto článku bodu 3.5 Zmluvy.

* 1. V prípade odmietnutia prevzatia Tovaru zo strany Objednávateľa podľa tohto článku bod 3.5 Zmluvy zostáva Tovar vo vlastníctve Dodávateľa až do doby, kým Dodávateľ neodstráni prekážku, ktorá bráni Objednávateľovi riadne prevziať Tovar a Plnenie.
  2. Zmluvné strany sú povinné v súvislosti s odovzdaním a prevzatím Tovaru a Plnenia spísať Preberací protokol.
  3. Dodávateľ sa zaväzuje poskytnúť Objednávateľovi Plnenie vo vlastnom mene, na vlastnú zodpovednosť a nebezpečenstvo, za podmienok dohodnutých v Zmluve, na požadovanej odbornej úrovni a v súlade s príslušnými osobitnými predpismi a slovenskými technickými normami.

1. **KÚPNA CENA, ZÁLOHA A PLATOBNÉ PODMIENKY**
2. Objednávateľ je povinný zaplatiť Dodávateľovi Kúpnu cenu.
3. Kúpna cena je stanovená v súlade so zákonom č. 18/1996 Z. z. o cenách v znení neskorších predpisov, je konečná, bez možnosti doúčtovania ďalších nákladov, pričom zahŕňa aj náklady na balenie, dopravu, montáž, mzdu kľúčových odborníkov a administratívne náklady s tým spojené, a záručný servis Tovaru. Pri DPH sa bude postupovať podľa osobitných predpisov.
4. Právo Dodávateľa na zaplatenie Kúpnej ceny vzniká Dodávateľovi riadnym dodaním Tovaru a riadnym poskytnutím Plnenia. Dodávateľ je oprávnený na základe príslušného Preberacieho protokolu vystaviť Objednávateľovi faktúru na Kúpnu cenu, ktorú Dodávateľ spolu s kópiou príslušnej objednávky a Preberacieho protokolu doručí Objednávateľovi.
5. Kúpna cena je splatná do **60 (šesťdesiat) dní** odo dňa doručenia faktúry Objednávateľovi. Ak deň splatnosti faktúry/zálohovej faktúry pripadne na sobotu, nedeľu alebo sviatok, splatnosť takejto faktúry sa posúva na najbližší nasledujúci Pracovný deň.
6. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod ktorou je Zmluva evidovaná Kupujúcim, objednávku a Preberací protokol. V prípade, ak faktúra nebude spĺňať tieto náležitosti, je Kupujúci oprávnený vrátiť Predávajúcemu faktúru na dopracovanie, resp. opravu. Nová lehota splatnosti faktúry začína plynúť momentom doručenia opravenej faktúry Kupujúcemu.
7. Kúpna cena sa považuje za zaplatenú dňom odpísania fakturovanej sumy vo výške Kúpnej ceny z účtu Objednávateľa na účet Dodávateľa uvedený v záhlaví Zmluvy.
8. **ZODPOVEDNOSŤ ZA VADY TOVARU, ZÁRUKA ZA AKOSŤ A REKLAMÁCIE**
9. Dodávateľ preberá záruku za to, že Tovar má v dobe jeho odovzdania Objednávateľovi zmluvne dohodnuté vlastnosti, že zodpovedá technickým normám a predpisom, a že nemá také vady, ktoré by bránili jeho využitiu na bežný alebo zmluvne dohodnutý účel. Dodávateľ taktiež preberá záruku za to, že Tovar počas záručnej doby bude mať vlastnosti stanovené Zmluvou, technickými parametrami a osobitnými predpismi, a nebude mať také vady, ktoré by bránili jeho využitiu na bežný alebo zmluvne dohodnutý účel.
10. Záručná doba na Tovar začína plynúť odo dňa riadneho odovzdania a prevzatia Tovaru. Záručná doba poskytnutá Dodávateľom je **24 (slovom: dvadsaťštyri) mesiacov**. Zmluvné strany sa dohodli, že záručná doba neplynie po dobu, po ktorú Objednávateľ nemôže užívať Tovar pre jeho vady, za ktoré zodpovedá Dodávateľ.
11. Dodávateľ preberá záruku za akosť Tovaru podľa § 429 a nasl. Obchodného zákonníka a zodpovedá za vady Tovaru podľa § 422 a nasl. Obchodného zákonníka.
12. Nebezpečenstvo škody na Tovare prechádza na Objednávateľa podpísaním Preberacieho protokolu o prevzatí Tovaru bez výhrad.
13. Zodpovednosť za vady sa ďalej spravuje príslušnými ustanoveniami Obchodného zákonníka.
14. Reklamáciu a jej špecifikáciu uplatní Objednávateľ voči Dodávateľovi ihneď po zistení, že dodaný Tovar vykazuje vady nekvality, a to elektronickou poštou na emailovú adresu kontaktnej osoby pre technické veci Dodávateľa uvedenej v záhlaví Zmluvy.
15. Dodávateľ sa zaväzuje, že vybaví reklamáciu Objednávateľa bez zbytočného odkladu, najneskôr však do   
    **24 (dvadsaťštyri) hodín** po doručení reklamácie Dodávateľovi podľa tohto článku bod 5.6 Zmluvy. Dodávateľ je povinný uzavrieť reklamačný proces o uznaní alebo neuznaní vady do 20 (dvadsať) Pracovných dní po doručení písomnej reklamácie Dodávateľovi.
16. V prípade, ak Dodávateľ riadne neodstráni reklamované vady v súlade s týmto článkom bod 5.7 Zmluvy, Objednávateľ je oprávnený vzniknuté vady odstrániť sám, resp. prostredníctvom kľúčového odborníka, pričom Dodávateľ je povinný Objednávateľovi nahradiť všetky účelne vynaložené náklady spojené s odstraňovaním týchto vád, a to do 20 (dvadsať) Pracovných dní odo dňa doručenia výzvy na úhradu nákladov písomne alebo elektronicky prostredníctvom e-mailu kontaktnej osobe Dodávateľa pre technické veci.
17. V prípade sporu o zodpovednosť za vadu sa Dodávateľ zaväzuje znášať náklady za odstránenie reklamovanej vady. Úhradu nákladov spojených s odstránením vady bude následne znášať Zmluvná strana, ktorá bude neúspešná v spore o určenie zodpovednosti za vadu.
18. Dodávateľ je povinný mať ku dňu podpísania Zmluvy uzatvorenú poistnú zmluvu na poistenie zodpovednosti za škody spôsobené Objednávateľovi v súvislosti s dodaním Tovaru a poskytnutím Plnenia na poistnú sumu minimálne vo výške 200 000,00 EUR (slovom: dvestotisíc eur), pričom poistenie musí byť uzatvorené na celé obdobie trvania Zmluvy. Dodávateľ je povinný pri podpise Zmluvy, ako aj kedykoľvek počas trvania Zmluvy na výzvu Objednávateľa, preukázať uzatvorenie poistenia podľa predchádzajúcej vety tohto bodu Zmluvy.
19. **VYHLÁSENIA A ZÁRUKY**
20. Dodávateľ vyhlasuje a ubezpečuje Objednávateľa, že ku dňu podpisu Zmluvy Dodávateľom:

1. osoba konajúca za Dodávateľa je v plnom rozsahu oprávnená dojednať, uzavrieť a podpísať Zmluvu   
   a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku (doplniť), neexistuje žiaden dôvod neplatnosti spoločnosti, má všetky potrebné právomoci a oprávnenia na dodanie Tovaru a poskytnutie Plnenia, a riadne plní všetky povinnosti, porušenie ktorých by mohlo viesť k jeho zrušeniu;
3. uzatvorenie alebo plnenie Zmluvy Dodávateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom;
4. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, vrátane Tovaru súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu; a
5. je zapísaný v Registri partnerov verejného sektora, pokiaľ sa na neho takáto povinnosť vzťahuje.
6. Dodávateľ vyhlasuje a ubezpečuje Objednávateľa, že ku dňu odovzdania Tovaru a poskytnutia Plnenia Objednávateľovi:
7. vykonal obhliadku Miesta plnenia a je mu zrejmé, kde budú Tovary umiestnené;
8. je výlučným vlastníkom Tovaru;
9. Tovar nie je zaťažený žiadnym záložným, zádržným ani predkupným právom;
10. neuzatvoril žiadnu zmluvu alebo dohodu a ani nedá návrh na uzavretie takej zmluvy alebo dohody,   
    na základe ktorej by mohlo tretej osobe vzniknúť vo vzťahu k Tovaru akékoľvek právo tretej osoby;
11. Tovar nie je predmetom žiadnej uzatvorenej nájomnej, kúpnej, resp. inej zmluvy, na základe ktorej akejkoľvek tretej osobe vznikne, resp. môže vzniknúť vlastnícke právo k Tovaru, resp. akékoľvek iné právo, na základe ktorého tretia osoba môže, resp. bude môcť Tovar držať, užívať alebo s ním akýmkoľvek spôsobom nakladať a ani nie je predmetom žiadnej zmluvy o budúcej zmluve, na základe ktorej by tretej osobe vzniklo právo uzatvoriť takú zmluvu;
12. Tovar je nový, funkčný, nepoužívaný a nepoškodený a nachádza sa v stave umožňujúcom jeho užívanie   
    na obvyklý účel;
13. Tovar nie je postihnutý exekúciou alebo predmetom uspokojenia záložného práva predajom zálohu na dražbe podľa zákona č. 527/2002 Z. z. o dobrovoľných dražbách a o doplnení zákona Slovenskej národnej rady č. [323/1992 Zb.](https://www.slov-lex.sk/pravne-predpisy/SK/ZZ/1992/323/) o notároch a notárskej činnosti (Notársky poriadok) v znení neskorších predpisov;
14. k Tovaru nie sú uplatnené žiadne určovacie žaloby, ktoré by mohli obmedziť alebo zmariť výkon vlastníckeho práva Objednávateľa;
15. neexistujú právne a faktické prekážky, ktoré by znemožňovali užívanie Tovaru;
16. oboznámil Objednávateľa so všetkými právnymi vzťahmi týkajúcimi sa Tovaru a všetky tieto vzťahy sú pravdivé;
17. Tovar nemá žiadne vady, na ktoré by mal Objednávateľa osobitne upozorniť; a
18. odovzdáva Objednávateľovi spolu s Tovarom všetky doklady vzťahujúce sa k Tovaru.
19. Dodávateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Dodávateľa uvedené v tomto článku, v bodoch 6.1 a 6.2 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za skutočnosti, ktoré si vymienil.
20. Pokiaľ sa preukáže, že ktorékoľvek z vyhlásení Dodávateľa uvedených v tomto článku bode 6.1 a bode 6.2 Zmluvy nebolo v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým v dôsledku konania Dodávateľa, zaväzuje sa Dodávateľ nahradiť škodu, ktorá vznikne Objednávateľovi v dôsledku skutočností, ktoré sú obsahom tohto vyhlásenia.
21. Objednávateľ vyhlasuje a ubezpečuje Dodávateľa, že ku dňu podpisu Zmluvy Objednávateľom:
22. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
23. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
24. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na kúpu Tovaru,   
    a riadne plní všetky povinnosti, porušenie ktorých by mohlo viesť k jeho zrušeniu.
25. **SUBDODÁVATELIA A KĽÚČOVÍ ODBORNÍCI**
26. Každá zmluva, na základe ktorej Dodávateľ poverí tretiu stranu dodaním časti Tovaru sa považuje za zmluvu so Subdodávateľom. Dodávateľ je pred uzatvorením zmluvy so Subdodávateľom, ktorý nie je uvedený v Prílohe 2 Zmluvy povinný získať predchádzajúci písomný súhlas Objednávateľa. V písomnej žiadosti o udelenie súhlasu Objednávateľa je Dodávateľ povinný uviesť časť Tovaru a časť poskytnutého Plnenia, ktorý by mal dodať Subdodávateľ a presnú identifikáciu Subdodávateľa. Objednávateľ písomne upovedomí Dodávateľa o svojom rozhodnutí v lehote do 10 (desiatich) Pracovných dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.
27. Dodávateľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Dodávateľa. Súhlas Objednávateľa s uzatvorením akejkoľvek zmluvy so Subdodávateľom a ani jej uzatvorenie nezbavuje Dodávateľa žiadneho z jeho záväzkov vyplývajúcich zo Zmluvy.
28. Ak Objednávateľ zistí, že Subdodávateľ nie je schopný plniť si svoje záväzky, môže od Dodávateľa okamžite požadovať náhradu za tohto Subdodávateľa alebo aby Dodávateľ sám začal dodávať časť Tovaru poskytovaného týmto Subdodávateľom.
29. Časť Tovaru, ktorého dodaním poveril Dodávateľ na základe zmluvného vzťahu Subdodávateľa, nesmie byť zverená Subdodávateľom tretej osobe.
30. Každé poverenie tretej strany dodaním časti Tovaru a každá zmena Subdodávateľa bez predchádzajúceho písomného súhlasu Objednávateľa sa považuje za podstatné porušenie Zmluvy a Objednávateľ je oprávnený od Zmluvy odstúpiť. Dodávateľ je oprávnený zmeniť Subdodávateľov len postupom v súlade so Zmluvou, t. j. písomným dodatkom k Zmluve.
31. Dodávateľ sa zaväzuje poskytnúť Plnenie podľa Zmluvy prostredníctvom Kľúčových odborníkov.
32. Dodávateľ nie je oprávnený meniť Kľúčových odborníkov bez predchádzajúceho písomného súhlasu Objednávateľa.
33. Náhrada Kľúčových odborníkov je možná len nasledovným spôsobom: Dodávateľ doručí Objednávateľovi písomnú žiadosť o schválenie náhrady Kľúčového odborníka najmenej 15 (pätnásť) dní pred plánovaným nástupom Kľúčového odborníka, najneskôr však 15 (pätnásť) dní pred plánovaným poskytnutím Plnenia. Navrhnutý náhradný Kľúčový odborník musí spĺňať požiadavky podľa tejto Zmluvy. Dodávateľ je oprávnený poskytnúť Plnenie prostredníctvom odborníka patriaceho do kategórie Kľúčových odborníkov až odo dňa, ktorý Objednávateľ uvedie vo svojom písomnom schválení tohto odborníka. Ak Objednávateľ neschváli v lehote 15 (pätnásť) dní od doručenia žiadosti odborníka patriaceho do kategórie Kľúčových odborníkov, oznámi písomne túto skutočnosť Dodávateľovi s uvedením dôvodov. Dodávateľ je povinný predložiť Objednávateľovi novú žiadosť o schválenie náhrady Kľúčového odborníka a na vlastné náklady do príchodu nového odborníka určiť na poskytnutie Plnenia dočasného odborníka, alebo prijať iné vhodné opatrenia na kompenzáciu dočasnej neprítomnosti chýbajúceho odborníka. Výmena Kľúčových odborníkov bude potvrdená formou dodatku k Zmluve.
34. Dodávateľ je povinný navrhnúť nahradenie Kľúčového odborníka v nasledovných prípadoch:
    1. v prípade smrti Kľúčového odborníka;
    2. choroby alebo úrazu Kľúčového odborníka, ktoré sú prekážkou tomu, aby Dodávateľ prostredníctvom tohto Kľúčového odborníka riadne poskytoval Plnenie; alebo
    3. ak sa náhrada Kľúčového odborníka stane nevyhnutnou z akýchkoľvek iných skutočností, ktoré Dodávateľ nemôže ovplyvniť (napr. výpoveď, vzdanie sa funkcie a pod.).
35. V priebehu plnenia Zmluvy na základe písomnej žiadosti môže Objednávateľ požiadať Dodávateľa o nahradenie akéhokoľvek odborníka, pokiaľ si preukázateľne neplní svoje povinnosti vyplývajúce zo Zmluvy, alebo porušil akúkoľvek povinnosť ustanovenú v Zmluve, novým odborníkom. Dodávateľ je tejto žiadosti povinný vyhovieť v lehote 30 (tridsiatich) dní od jej doručenia Dodávateľovi. Dodávateľ je povinný nahradiť odborníka adekvátnou náhradou, ktorá musí byť písomne odsúhlasená Objednávateľom. Pokiaľ Dodávateľ žiadosti Objednávateľa nevyhovie, Objednávateľ môže uplatniť zmluvnú pokutu podľa článku 9 bod 9.5 Zmluvy, ako aj zamietnuť faktúru Dodávateľ, ktorú predkladá za obdobie, v ktorom bol požiadaný o výmenu odborníka.
36. Ak je potrebné odborníka nahradiť postupom podľa bodu 7.10 tohto článku Zmluvy, nový odborník musí spĺňať rovnaké požiadavky týkajúce sa jeho vzdelania, kvalifikácie, skúseností a odbornej praxe, tak ako boli definované v súťažných podkladoch, resp. vo výzve na predloženie ponuky.
37. Náklady, ktoré vzniknú v súvislosti s nahradením odborníka, znáša výlučne Dodávateľ. Ak odborník nie je nahradený do 30 (tridsiatich) dní od obdržania žiadosti Objednávateľa Dodávateľom, môže Objednávateľ požadovať, aby Dodávateľ do príchodu nového odborníka určil na poskytovanie služby dočasného odborníka, ktorý musí spĺňať rovnaké kvalifikačné predpoklady, ako odborník ktorého nahrádza a svoju činnosť môže začať vykonávať až po odsúhlasení Objednávateľom, alebo aby prijal iné opatrenia na kompenzáciu dočasnej neprítomnosti chýbajúceho odborníka.
38. **SANKCIE**
39. V prípade, ak je Dodávateľ v omeškaní s termínom plnenia podľa článku 3 bod 3.1 Zmluvy, Objednávateľ je oprávnený požadovať od Dodávateľa zaplatenie zmluvnej pokuty vo výške 200,- EUR (slovom: dvesto eur) za každý deň omeškania.
40. V prípade, ak Dodávateľ poruší svoju povinnosť podľa článku 3 bod 3.10 Zmluvy, Objednávateľ je oprávnený požadovať od Dodávateľa zaplatenie zmluvnej pokuty vo výške 300,- EUR (slovom: tristo eur) za každý deň omeškania.
41. V prípade, ak sa Dodávateľ dostane do omeškania so splnením svojej povinnosti odstrániť vady Tovaru podľa článku 5 bod 5.7 Zmluvy, Objednávateľ je oprávnený požadovať od Dodávateľa zaplatenie zmluvnej pokuty vo výške 200,- EUR (slovom: dvesto eur) za každý začatý deň omeškania.
42. Dodávateľ je oprávnený uplatňovať si voči Objednávateľovi úrok z omeškania vo výške 0,022 % z nezaplatenej fakturovanej sumy za každý deň omeškania, ak je Objednávateľ v omeškaní s úhradou Kúpnej ceny.
43. V prípade porušenia ktorejkoľvek z povinností týkajúcej sa Subdodávateľov a Kľúčových odborníkov alebo ich zmeny má Objednávateľ právo požadovať od Dodávateľa uhradenie zmluvnej pokuty vo výške 500,- EUR (slovom: päťsto eur), a to za každé porušenie ktorejkoľvek z vyššie uvedených povinností, a to aj opakovane. Zároveň má Objednávateľ v prípade porušenia týchto povinností právo odstúpiť od Zmluvy.
44. Dodávateľ sa zaväzuje zaplatiť Objednávateľovi zmluvnú pokutu podľa tohto článku Zmluvy, pričom zaplatením zmluvnej pokuty nie je dotknuté právo Objednávateľa na náhradu škody. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa Dodávateľ zaväzuje uhradiť Objednávateľovi do 10 (desiatich) Pracovných dní odo dňa doručenia výzvy na zaplatenie zmluvnej pokuty.
45. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti z tohto záväzkového vzťahu, a je povinná ju nahradiť, ibaže preukáže, že porušenie povinnosti bolo spôsobené okolnosťami vylučujúcimi zodpovednosť. V prípade vzniku škody a pri jej náhrade budú Zmluvné strany postupovať podľa § 373 a nasl. Obchodného zákonníka.
46. **KOMUNIKÁCIA**
    1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
    2. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
47. v deň doručenia zásielky, ak bola zásielka doručená osobne alebo kuriérnou službou; alebo
48. v 5. (slovom: piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
49. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
    1. Zmeny identifikačných údajov uvedených v Zmluve sú si Zmluvné strany povinné oznámiť do 5 (piatich) Pracovných dní od realizácie týchto zmien.
50. **TRVANIE A ZÁNIK ZMLUVY**
51. Zmluva sa **uzatvára** na dobu určitú, a to:
52. **na 12 (dvanásť) mesiacov** odo dňa účinnosti Zmluvy; alebo
53. do vyčerpania obchodovateľného finančného objemu podľa článku 2 bod 2.3 Zmluvy,

podľa toho, ktorá skutočnosť nastane skôr. V prípade, že nedôjde k vyčerpaniu obchodovateľného objemu podľa článku 2 bod 2.3 Zmluvy počas 12 (dvanásť) mesiacov odo dňa účinnosti Zmluvy, môže byť Zmluva na návrh Objednávateľa predĺžená do vyčerpania obchodovateľného objemu. Zmluva bude predĺžená podľa predchádzajúcej vety uzatvorením písomného dodatku k Zmluve

1. Zmluva môže byť ukončená aj skôr ako je uvedené v bode 10.1 tohto článku Zmluvy, a to jednostranným odstúpením od Zmluvy, jednostranným vypovedaním Zmluvy Objednávateľom alebo písomnou dohodou Zmluvných strán.
2. Odstúpiť od Zmluvy môžu pri podstatnom porušení zmluvného záväzku a v ostatných prípadoch uvedených v Zmluve alebo v zákone.
3. Za podstatné porušenie Zmluvy Objednávateľ považuje prípady, ak:
4. Dodávateľ nedodrží dodaciu lehotu podľa článku 3 bod 3.1 a nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
5. dodaný Tovar a/alebo Plnenie nebude zodpovedať vlastnostiam dohodnutým v Zmluve a/alebo objednávke, a ak Dodávateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
6. Dodávateľ nevybaví reklamácie v lehote dohodnutej v článku 5 bod 5.7 Zmluvy a nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
7. sa niektoré z vyhlásení Dodávateľa podľa článku 6 bodu 6.1 a/alebo 6.2 Zmluvy ukáže ako nepravdivé.
8. Objednávateľ má taktiež právo odstúpiť od Zmluvy, ak Dodávateľ/Subdodávateľ v čase uzavretia zmluvy nebol zapísaný v registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) ZVO.
9. Za podstatné porušenie Zmluvy Dodávateľ považuje prípad, ak sa niektoré z vyhlásení Objednávateľa podľa článku 6 bodu 6.5 Zmluvy ukáže ako nepravdivé.
10. Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy.
11. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
12. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
13. Zmluvu môže Objednávateľ vypovedať aj bez udania dôvodu zaslaním písomnej výpovede Dodávateľovi, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Dodávateľovi. Objednávky potvrdené Zmluvnými stranami pred dátumom odoslania výpovede Dodávateľovi zostávajú platné a budú vybavené podľa Zmluvy.
14. Zmluva zaniká aj na základe písomnej dohody Zmluvných strán.
15. **ZÁVEREČNÉ USTANOVENIA**
16. Zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka.
17. Práva a povinnosti zo Zmluvy prechádzajú na právnych nástupcov Zmluvných strán. Žiadna zo Zmluvných strán nie je oprávnená previesť práva a povinnosti zo Zmluvy na tretiu osobu bez predchádzajúceho písomného súhlasu druhej Zmluvnej strany.
18. Zmluvné strany sa dohodli, že vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
19. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
20. Zmluvné strany sa dohodli, v rozsahu v akom to právne predpisy pripúšťajú, že vylučujú právo Dodávateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Dodávateľovi.
21. Zmluvné strany sa dohodli, že Objednávateľ môže kedykoľvek započítať pohľadávku, ktorú má voči Dodávateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Dodávateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
22. Zmluvu možno meniť, dopĺňať ju, alebo ju zrušiť len písomne, a to formou očíslovaných dodatkov podpísaných Zmluvnými stranami.
23. Objednávateľ podpisom Zmluvy akceptuje Subdodávateľov Dodávateľa, ktorých uviedol v zozname subdodávateľov, ktorí majú v registri partnerov verejného sektora podľa § 11 ZVO zapísaných konečných užívateľov výhod a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie dodať Tovar preukazuje vo vzťahu k tej časti predmetu zákazky, ktorú má subdodávateľ plniť. Identifikácia Subdodávateľa, predmet a rozsah jeho subdodávok je uvedený v Prílohe 2 Zmluvy. Identifikácia Subdodávateľov podľa predchádzajúcej vety je uvedená v rozsahu: podiel zákazky, ktorý má Dodávateľ v úmysle zadať Subdodávateľovi, konkrétnu časť Tovaru, ktorú má Subdodávateľ dodať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.
24. Dodávateľ je povinný bezodkladne oznámiť Objednávateľovi akúkoľvek zmenu údajov o Subdodávateľovi. V prípade zmeny Subdodávateľa počas trvania Zmluvy, musí Subdodávateľ, ktorého sa návrh na zmenu týka, byť zapísaný v registri partnerov verejného sektora podľa § 11 ZVO, musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie poskytovať službu preukazuje vo vzťahu k tej časti predmetu zákazky, ktorú má subdodávateľ plniť. Dodávateľ je povinný Objednávateľovi najneskôr 3 (tri) Pracovné dni pred zmenou Subdodávateľa, predložiť písomné oznámenie o zmene Subdodávateľa, ktoré bude obsahovať minimálne: podiel zákazky, ktorý má Dodávateľ v úmysle zadať Subdodávateľovi, konkrétnu časť Tovaru, ktorú má Subdodávateľ dodať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný Subdodávateľ spĺňa podmienky účasti týkajúce sa osobného postavenia podľa § 32 ods. 1 ZVO.
25. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
26. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné.   
    Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
27. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
28. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu, pričom Objednávateľ dostane 2 (dva) jej rovnopisy a Dodávateľ dostane 1 (jeden) jej rovnopis.

Prílohy: Príloha 1: Špecifikácia Tovaru

Príloha 2: Zoznam Subdodávateľov

Príloha 3: Zoznam kľúčových odborníkov

Príloha 4: Záznam o úspešnom vykonaní testovania

**PRÍLOHA 1**

**TECHNICKÁ ŠPECIFIKÁCIA TOVARU**

**Výmena kamier na vozidlách Škoda 30 TR SOR a Škoda 30 TRDG SOR (12 m vozidlá):**

* Počet vozidiel: 50
* Demontáž všetkých 8 ks kamier
* Kontrola prívodných káblov ku kamerám a ich výmena pri viditeľnom poškodení alebo nefunkčnosti
* Kontrola konektorov na prívodných kábloch a ich výmena pri viditeľnom poškodení alebo nefunkčnosti – priemyselné prevedenie v štandarde 10G
* Montáž 8 ks nových kamier na 1 vozidlo:
  + 1 ks predná kamera (kvalitne sníma priestor pred vozidlom do vzdialenosti 50m)
  + 1 ks vonkajšia pravá kamera (sníma priestor na pravej strane vozidla)
  + 1 ks vonkajšia ľavá kamera (sníma priestor na ľavej strane vozidla)
  + 1 ks cúvacia kamera (sníma priestor za vozidlom)
  + 3 ks kamier vnútorného dverového priestoru
  + 1 ks kamera na pantograf chránená strieškou proti vode a snehu

**Výmena kamier na vozidlách Škoda 31 TR SOR (18 m vozidlá):**

* Počet vozidiel: 50
* Demontáž všetkých 9 ks kamier
* Kontrola prívodných káblov ku kamerám a ich výmena pri viditeľnom poškodení alebo nefunkčnosti
* Kontrola konektorov na prívodných kábloch a ich výmena pri viditeľnom poškodení alebo nefunkčnosti – priemyselné prevedenie v štandarde 10G
* Montáž 9 ks nových kamier na 1 vozidlo:
  + 1 ks predná kamera (kvalitne sníma priestor pred vozidlom do vzdialenosti 50m)
  + 1 ks vonkajšia pravá kamera(sníma priestor na pravej strane vozidla)
  + 1 ks vonkajšia ľavá kamera (sníma priestor na ľavej strane vozidla)
  + 1 ks cúvacia kamera (sníma priestor za vozidlom)
  + 4 ks kamier vnútorného dverového priestoru
  + 1 ks kamera na pantograf chránená strieškou proti vode a snehu

**Spoločné požiadavky:**

* Inštalácia a uvedenie kamerového systému do plného prevádzkového stavu, pričom musí byť garantovaná kompatibilita s jestvujúcim kamerovým monitorom a záznamovým zariadením~~.~~ Pripúšťa sa inštalácia nového monitora a záznamového zariadenia s ekvivalentnými alebo lepšími technickými parametrami s porovnaní s existujúcimi zariadeniami.
* Technické listy jestvujúcich zariadení kamerového monitora a záznamovej jednotky sú v prílohách špecifikácie vo verejnom obstarávaní.
* Kamery musia spĺňať požadované normy / certifikáty:
  + ECE R-10, elektromagnetická kompatibilita
  + ECE R-118, nehorľavosť
  + Certifikát EN 50155,

pričom dôkazy o uvedenom predloží uchádzač v ponuke, a uvedené dôkazy budú tvoriť aj prílohu zmluvy (v rámci jej prílohy č. 1 – špecifikácia)

**Technické parametre kamier:**

* + - typ: IP kamera
    - konektor: RJ45
    - rozlíšenie: ≥ 1920 px × ≥ 1080 px
    - svetelnosť objektívu: ≤ F2,0
    - IR: áno
    - citlivosť: 0,16 lx pri F2,0 (Color), 0,01 lx pri F2,0 (čiernobiele, IR zapnuté)
    - počet snímok za sekundu (FPS): ≥ 30
    - uhol záberu je špecifikovaný podľa umiestnenia kamery
    - kamera musí spĺňať certifikáciu IP67 a IK10
    - kamera podporuje napájanie v rozsahu 12 – 36 V
    - Wide Dynamic Range (WDR) ≥ 120 dB

|  |  |  |  |  |
| --- | --- | --- | --- | --- |
| **Cenová tabuľka** | | | | |
|  |  |  |  |  |
| **CENOVÁ TABUĽKA KOMPLET** | | | | |
| Celková cena za implementovanie nového kamerového systému na 12 m trolejbusoch | | | | #HODNOTA! |
| Celková cena za implementovanie nového kamerového systému na 18 m trolejbusoch | | | | #HODNOTA! |
| **Celková cena za realizáciu predmetu zákazky** | | | | **#HODNOTA!** |
|  |  |  |  |  |
|  |  |  |  |  |
| **12 m vozidlá (predpokladané množstvo 50 ks)** | | | | |
| Položka | Predpokladané množstvo | Jednotka | Jednotková cena pre 12 m vozidlo | Celková cena pre 12 m vozidlo |
| (EUR bez DPH) | (EUR bez DPH) |
| Kamery pre výmenu kamerového systému na 12 m vozidle   *(1 vozidlo má 8 ks kamier)* | 400 | ks | *doplniť číslo zaokrúhlené na 2 desatinné miesta* | #HODNOTA! |
| Potrebný materiál / tovar pre výmenu a implementovanie kamerového systému na 12 m vozidle  *(napr. konektory, káble, prípadne aj HDD, kamerové monitory)* | 50 | počet | *doplniť číslo zaokrúhlené na 2 desatinné miesta* | #HODNOTA! |
| Práce týkajúce sa implementácie nového kamerového systému na 12 m vozidle  *(montáž 8 nových kamier / prípadne aj HDD, kamerového monitoru, demontáž 8 pôvodných kamier / prípadne aj HDD, kamerového monitoru a iné požadované práce a služby v zmysle opisu predmetu zákazky)* | 50 | počet | *doplniť číslo zaokrúhlené na 2 desatinné miesta* | #HODNOTA! |
| **Celková cena za implementovanie nového kamerového systému na 12 m trolejbusoch** | | | | **#HODNOTA!** |
|  |  |  |  |  |
|  |  |  |  |  |
| **18 m vozidlá (predpokladané množstvo 50 ks)** | | | | |
| Položka | Predpokladané množstvo | Jednotka | Jednotková cena pre 18 m vozidlo | Celková cena pre 18 m vozidlo |
| (EUR bez DPH) | (EUR bez DPH) |
| Kamery pre výmenu kamerového systému na 18 m vozidle   *(1 vozidlo má 9 ks kamier)* | 450 | ks | *doplniť číslo zaokrúhlené na 2 desatinné miesta* | #HODNOTA! |
| Potrebný materiál / tovar pre výmenu a implementovanie kamerového systému na 18 m vozidle  *(napr. konektory, káble, prípadne aj HDD, kamerové monitory)* | 50 | počet | *doplniť číslo zaokrúhlené na 2 desatinné miesta* | #HODNOTA! |
| Práce týkajúce sa implementácie nového kamerového systému na 18 m vozidle  *(montáž 9 nových kamier / prípadne aj HDD, kamerového monitoru, demontáž 9 pôvodných kamier / prípadne aj HDD, kamerového monitoru a iné požadované práce a služby v zmysle opisu predmetu zákazky)* | 50 | počet | *doplniť číslo zaokrúhlené na 2 desatinné miesta* | #HODNOTA! |
| **Celková cena za implementovanie nového kamerového systému na 18 m trolejbusoch** | | | | **#HODNOTA!** |

**PRÍLOHA 2**

**ZOZNAM SUBDODÁVATEĽOV**

|  |  |  |  |  |  |
| --- | --- | --- | --- | --- | --- |
| **Obchodné meno** | **Sídlo/miesto podnikania** | **IČO** | **Podiel na zákazke** | **Predmet subdodávky** | **Osoba oprávnená konať za Subdodávateľa (meno, priezvisko, trvalý pobyt, dátum narodenia)** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**PRÍLOHA 3**

**ZOZNAM KĽÚČOVÝCH ODBORNÍKOV**

|  |  |  |
| --- | --- | --- |
| **Názov pozície odborníka** | **Meno a priezvisko odborníka** | **Zamestnávateľ odborníka / vzťah odborníka k Dodávateľovi** |
|  |  |  |

**PRÍLOHA 4**

**ZÁZNAM O ÚSPEŠNOM VYKONANÍ TESTOVANIA**

**PODPISY ZMLUVNÝCH STRÁN**

1. V Bratislave dňa \_\_\_\_\_\_\_\_\_\_\_\_\_\_
2. **Dopravný podnik Bratislava, akciová spoločnosť**
3. Meno: [doplniť]

Funkcia: [doplniť]

1. Meno: [doplniť]
2. Funkcia: [doplniť]
3. V [doplniť] dňa \_\_\_\_\_\_\_\_\_\_\_\_\_\_

[doplniť]

1. Meno: [doplniť]
2. Funkcia: [doplniť]